कैसे बिना बेक किये कुकीज़ बनाएं
अगर आप ओवन का इस्तेमाल नहीं करना चाहते तो बिना बेक की हुई कुकीज़ एक स्वादिष्ट विकल्प है, और आप बिना ओवन के उतनी ही तरह की कुकीज़ बना सकते हैं जितनी ओवन के साथ। पढ़ते रहिये अगर आप मीठा खाने के शौकीन हैं और कुछ नई रेसिपीज़ सीखना चाहते हैं।
साधारण बिना बेक की हुई कुकीज़ के लिए सामग्री[१]
लगभग 12 कुकीज़ के लिए
1 कप (225 मिलीमीटर) दूध (या दूध का कोई और सब्स्टीट्यूट)
½ कप (112.50 ग्राम/ 1 बड़ा टुकड़ा) मक्ख़न
¼ - 1/3 कप (31.25 to 41.67 ग्राम) कोको पाउडर
3 कप (420 ग्राम) क्विक कुकिंग ओट्स
1 कप चॉकलेट चिप्स (ज़रूरी नही है)
पीनट बटर कुकीज़ के लिए सामग्री[२]
12 कुकीज़ के लिए
½ कप (112.50 मिलीमीटर) दूध
½ कप (112.50 ग्राम) मक्ख़न
½ कप (125 ग्राम) स्मूद पीनट बटर
2 छोटे चम्मच वैनिला एक्सट्रेक्ट
वेगन, पीनट फ्री, ग्लूटेन फ्री कूकीज़ के लिए सामग्री[३]
लगभग 12 कुकीज़ के लिए, 1 ½ इंच (3.81 सेंटीमेर) की चौकोर कुकीज़
2 बड़े चम्मच बादाम का दूध, सोया का दूध, या अन्य नॉन डेयरी मिल्क
¼ कप (42.50 ग्राम) कोकोनट पाल्म शुगर या ब्राउन शुगर
2 छोटे चम्मच – 1 बड़े चम्मच वैनिला एक्सट्रेक्ट
¼ छोटे चम्मच नमक
¾ कप (105 ग्राम) ओट फ्लॉर (ग्लूटेन फ्री) या बारीक पिसे हुए ग्राउंड ओट्स
¾ कप (105 ग्राम) आलमंड फ्लॉर
¼ कप ग्राउंड रॉ शुगर
1/3 to ½ कप (60 to 90 ग्राम) वेगन मिनी चॉकलेट चिप्स या वेगन डार्क चॉकलेट चंक्स
साधारण बिना बेक की कुकीज़ बनाएँ
एक बेकिंग शीट को वैक्स पेपर से ढंक लें: आपको इन कुकीज़ को बेक नही करना है, बस आपको उन्हें किसी जगह पर रखना है। आप कपकेक टिन का इस्तेमाल भी कर सकते हैं। हर कपकेक लाइनर के अंदर एक बूँद कुकी डोह (cookie dough) जाएगा।
जब तक आप डोह बना रहे हैं तब तक बेकिंग शीट को फ्रिज में रख दें। इससे वो ठंडे हो जाएंगे और कुकीज़ जल्दी पकेंगी।
अब एक बर्तन में चीनी, मक्ख़न, दूध, और कोको पाउडर डालें: एक चम्मच या करछी से इसे अच्छे से मिलाएं। इस बात का ध्यान रखें कि मक्ख़न को डालने से पहले इसके छोटे छोटे टुकड़े कर लें। इस से वह जल्दी पिघलेगा।
अगर आप लैक्टोस इंटोलेरेंट (lactose intolerant) हैं तो, बादाम का दूध, सोया का दूध, या लैक्टोस फ्री दूध का इस्तेमाल करें।
ज्यादा मिठास हटाने के लिए ¼ छोटे चम्मच नमक डालें। नमक से बाकी फ्लेवर भी बाहर आ जाते हैं।[४] मक्ख़न के पिघलने से पहले इसे बर्तन में डालें और अच्छे से मिलाएं।
अब गैस जला लें और आंच को मध्यम कर दें: कुकी डोह को हिलाते रहें ताकि ये जले नही। मक्ख़न पिघलने का इंतजार कीजिये। यह लगभग 3-4 मिनट लेगा।
जब यह उबलने लगे, तब बर्तन को गैस से हटा दें, और इसमें ओट्स मिला लें: क्विक कुकिंग ओट्स का ही इस्तेमाल करें। किसी चम्मच या करछी से ओट्स को डोह में मिला लें। तब तक मिलाते रहें जब तक ओट्स अच्छे से न मिल जाएं।
एक चम्मच से डोह को वैक्स पेपर पर रख दें: एक बड़े चम्मच से डोह निकालें और उसे वैक्स पेपर के ऊपर डाल दें। डोह छोटी बॉल्स की तरह आकार लेगा। अगर आप चाहते हैं तो आप उन्हें दबाकर चपटा कर सकते हैं।
डोह को घुमा कर बॉल्स बनाने की कोशिश करें और उन बॉल्स को कसे हुए नारियल, पिसे ड्राई फ्रूट्स, या कोको पाउडर से भरे एक कटोरे में डाल दें।
अपनी कुकीज़ पर टॉपिंग डालें: उनके ऊपर कुछ पिघली हुई चॉकलेट या केरामेल सॉस भी डाल सकते हैं।
ट्रे को फ्रिज के अंदर रख दें और उसे कम से कम 30 मिनट तक छोड़ दें: लेकिन, अगर आपके पास ज्यादा समय नहीं है तो आप उन्हें 15 मिनट के लिए फ्रीजर में रख सकते हैं।[५]
कुकीज़ को तब परोसे जब वो सख्त हो जाएं: अगर आप उन्हें ज्यादा जल्दी परोस देंगे तो वो पिघलने लगेंगे और टूट जाएंगे।
पीनट बटर कुकीज़ बनाना
एक बेकिंग शीट को वैक्स पेपर से ढंक लें: जब तक आप डोह बना रहे हैं तब तक बेकिंग शीट को फ्रिज में रख लें। इस से शीट ठंडी हो जाएगी और कुकीज़ जल्दी बनेंगी।
अब एक बर्तन में चीनी, मक्ख़न, दूध, और नमक डालें। एक चम्मच या करछी से इसे अच्छे से मिलाएं। इस बात का ध्यान रखें कि मक्ख़न को डालने से पहले इसके छोटे छोटे टुकड़े कर लें। इस से वह जल्दी पिघलेगा।
अगर आप लैक्टोस इंटोलेरेंट हैं तो, बादाम का दूध, सोया का दूध, या लैक्टोस फ्री दूध का इस्तेमाल करें।
अगर आपको पीनट बटर पसंद नहीं है तो आप चॉकलेट हेज़लनट कुकीज़ बना सकते हैं। कोको पाउडर को कम करके सिर्फ 2 बड़े चम्मच ही डालें। आप बाद में पीनट बटर स्प्रेड की जगह चॉकलेट हेज़लनट स्प्रेड का इस्तेमाल कर सकते हैं।
गैस जला लें और मिश्रण को एक मिनट के लिए गर्म करें: इससे चीनी पूरी तरह से मिल जाएगी। आपको पानी जैसा घोल मिलेगा ।
पीनट बटर, वैनिला और ओट्स मिलाएं: आंच को धीमा कर दें और बाकी बची हुई सामग्री डालें। तब तक मिलाते रहें जब तक ओट्स पूरी तरह मिल न जाएं।[६]
अगर आप चॉकलेट हेज़लनट कुकीज़ बना रहे हैं तो, 1 कप (250 ग्राम) चॉकलेट हेज़लनट स्प्रेड का इस्तेमाल करें।
अब बर्तन को गैस से हटा लें: एक बार सब कुछ मिल जाए, तो बर्तन को आंच से हटा लें और किसी न जलने वाली सतह पर रखें।
डोह को वैक्स पेपर पर डालने के लिए एक चम्मच का इस्तेमाल करें, आप को दरदरे ढेर मिलेंगे: अगर आप चाहते हैं तो आप चम्मच के पिछले सिरे से दबा कर उन्हें चपटा कर सकते हैं।
आप डोह को घुमा कर छोटे बॉल्स में भी बना सकते हैं, और फिर उन बॉल्स को एक कटोरे में कसे हुए नारियल, पिसे हुए ड्राई फ्रूट्स और कोको पाउडर से लपेट सकते हैं।
अपनी कुकीज़ पर टॉपिंग भी डालें: आप उन्हें और भी स्वादिस्ट बनाने के लिए उनके ऊपर पिघली हुई चॉकलेट या केरामेल सॉस भी डाल सकते हैं।
ट्रे को फ्रिज के अंदर रख दें और उसे कम से कम 30 मिनट तक छोड़ दें: लेकिन, अगर आपके पास ज्यादा समय नहीं है तो आप आप उन्हें 15 मिनट कर लिए फ्रीजर में रख सकते हैं।
जब कुकीज़ सख्त और ठंडी हो जाएं तो उन्हें परोस लें: अगर आप उन्हें ज्यादा जल्दी खाने की कोशिश करेंगे तो वो चिपचिपी हो जाएंगी और पिघलने लगेंगी।
वेगन, ग्लूटेन फ्री, पीनट फ्री, कुकीज़ बनाना
नारियल के तेल को धीमी आंच पर एक बर्तन में पिघलने दें: यह जमा हुआ होता है इसलिए इसे पिघलाना पड़ता है।
बादाम का दूध, कोकोनट शुगर और वैनिला एक्सट्रेक्ट को एक बर्तन में अच्छे से मिला लें: आंच को मध्यम कर लें और धीरे धीरे मिलाते रहे। आप कोकोनट शुगर की जगह ब्राउन शुगर का इस्तेमाल भी कर सकते हैं। अगर आपको बादाम का दूध पसंद नही है तो आप सोया का दूध, नारियल का दूध या लैक्टोस फ्री दूध का इस्तेमाल कर सकते हैं।
ओट फ्लॉर, आलमंड फ्लॉर, ग्राउंड शुगर और नमक को मिलाएं: आपको अब एक गाढ़ा पेस्ट मिल जाएगा। अगर घोल ज्यादा पतला है तो आप उसमे थोड़ा और ओट या आलमंड फ्लॉर डाल सकते हैं। अगर ये ज्यादा गाढ़ा होता है तो थोड़ा सा नारियल तेल या दूध डालें। लेकिन ध्यान रखें कि फ्रिज में रखने पर कुकीज़ सख्त हो जाएंगी इसलिए ज्यादा फ्लॉर न डालें।
बर्तन को गैस से हटा लें और उसमें चॉकलेट चिप्स डालें: आप चॉकलेट चंक्स का इस्तेमाल कर सकते हैं। ध्यान रखें कि आपके पास वेगन या डेरी फ्री वाले चंक्स या चिप्स हों। चॉकलेट चिप्स को तब तक मिलाएं जब तक वे ढंग से नही मिल जाते।
अगर आपको बहुत ज्यादा मीठा पसंद नही है तो आप वेगन डार्क चॉकलेट डाल सकते हैं: इस से थोड़ी मिठास कम हो जाएगी।
एक पार्चमेंट पेपर को बेकिंग शीट के ऊपर बिछाएं: अगर आपके पास पार्चमेंट पेपर नही है तो आप वैक्स पेपर इस्तेमाल कर सकते हैं। क्योंकि आप घोल को उसके ऊपर डालने वाले हैं, पेपर को बेकिंग शीट पर टेप से जोड़ने से आसानी होगी। इस से पेपर एक जगह पर रहेगा और इधर उधर नही जाएगा।
डोह को पार्चमेंट पेपर पर डालें और उसे दबाकर कर एक लंबा चौकोर बनाएं: इसे लगभग 7 by 8 inches (17.78 by 20.32 centimeters) का और ½ inches मोटा बनाए (1.27 centimeters) । कोनों को करछी से दबाकर सपाट कर लें।
बेकिंग शीट को रेफ्रिजरेटर में रखें और डोह का सख्त होने का इंतजार करें: या कम से कम 30 मिनट लेगा। अगर आपके पास कम समय है तो आप इसे 15 मिनट तक फ्रीजर में रख सकते हैं।
डोह को 1 ½ inches के (3.81 centimeters) चौकोर टुकड़ों में काटकर परोस लें।
अगर आपको डेयरी प्रॉडक्ट्स से एलर्जी है तो, बादाम के दूध, नारियल के दूध, सोया के दूध या लैक्टोस फ्री दूध का इस्तेमाल कर सकते हैं। आप डेयरी फ्री मार्जरीन या कोकोनट बटर का इस्तेमाल भी कर सकते हैं।
अगर आपको मूंगफलियों से एलर्जी है तो, आप दूसरी फली का बटर का इस्तेमाल कर सकते हैं जैसे हेज़लनट बटर या आलमंड बटर।
बड़े चम्मच के बदले आप आइस क्रीम स्कूप का इस्तेमाल कर सकते हैं इससे डोह को निकालकर बेकिंग शीट में डालना आसान हो जाएगा।
ओट्स की जगह दूसरा सीरिअल का इस्तेमाल करें। अगर आपको ओट्स पसंद नही है तो आप अपने मनपसंद सीरिअल का इस्तेमाल कर सकते हैं। जैसे ग्रेनोला, ब्रान, या कॉर्न फ्लेक्स सीरिअल।
आप बादाम या किसी भी तरह के ड्राई फ्रूट्स का इस्तेमाल कर सकते हैं, या बाजरे का इस्तेमाल कर सकते हैं।
अगर आपके पास वैक्स पेपर नही है तो बर्तन पर नॉन स्टिक स्प्रे या तेल लगा लें।
बड़ा चम्मच या करछी
वैक्स पेपर, पार्चमेंट पेपर, सिलिकॉन बेकिंग शीट, या एल्यूमिनियम फॉयल
बेकिंग शीट या बेकिंग पैन
रेफ्रिजरेटर या फ्रीज़र
छोटे चम्मच या बड़े चम्मच
"https://hi.m.wikihow.com/index.php?title=बिना-बेक-किये-कुकीज़-बनाएं&oldid=7940682" से लिया गया
बिना बेक किए कुकीज़ बनाने के लिए, एक कुकिंग पॉट में शुगर, बटर, दूध, कोको पाउडर और नमक मिला लें। अगर आपको डेयरी प्रॉडक्ट्स से परेशानी होती है, तो इसकी जगह पर बादाम मिल्क या सोया मिल्क का इस्तेमाल करें। इस मिश्रण को बटर के पिघलने तक या 3 मिनट तक मीडियम हीट पर पकाएँ, फिर पॉट को हीट से हटा लें और उसमें जल्दी पकने वाले ओट्स मिला लें। एक चम्मच की मदद से इस मिश्रण की बॉल्स को वेक्स पेपर के साथ रखी कुकी शीट पर निकालें, फिर बिना बेक किए बनने वाली कुकीज़ को कम से कम 30 मिनट के लिए रेफ़्रिजरेट करें। कुकीज़ के ठोस होने के बाद, ये परोसने के लिए तैयार हैं!
↑ No Bake cookies Without Peanut Butter
↑ Bon Appétit, No Bake Chocolate Peanut Butter कुकीज़